Kinesisk sumak

Kinesisk sumak (Rhus chinensis) er en løvfellende busk eller lite tre i sumakfamilien.

Den blir 2–10 m høy med hårete kvister. Bladene er ulikefinnete med 7–13 småblad. Den er særbu med egne hann- og hunnplanter. Blomstene er hvite. Frukten er en rund steinfrukt, 4–5 mm i diameter, som er rød når den er moden.

Kinesisk sumak er utbredt i Asia der den vokser i Bhutan, Kambodsja, Kina, India, Indonesia, Japan, Korea, Laos, Malaysia, Singapore, Thailand og Vietnam. Garvestoffer blir framstilt fra denne planten. Gallelusa Schlectendalia chinensis lager galler på kinesisk sumak, som benyttes i tradisjonell kinesisk medisin.

 Litteratur 


 Eksterne lenker 

miniatyr|venstre|Blomster

Kategori:Sumakfamilien
Kategori:Tradisjonell kinesisk medisin
Kategori:Medisinplanter
Kategori:Planter formelt beskrevet av Philip Miller